SET ปิดรีบาวด์ 20 จุด รับแรงซื้อกลับ “บิ๊กแคป” หลังบอนด์ยีลด์ปรับลง
SET ปิดรีบาวด์ 20 จุด รับแรงซื้อกลับบิ๊กแคป หลังบอนด์ยีลด์ปรับตัวลง ทำให้ดอลลาร์สหรัฐอ่อนค่า วันพรุ่งนี้ให้แนวต้านที่ 1,580 จุด และ 1,592 จุด และ 1,600 จุด ส่วนแนวรับให้ไว้ที่ 1,565 และ 1,560 จุด
SET ปิดรีบาวด์ 20 จุด รับแรงซื้อกลับบิ๊กแคป หลังบอนด์ยีลด์ปรับตัวลง ทำให้ดอลลาร์สหรัฐอ่อนค่า วันพรุ่งนี้ให้แนวต้านที่ 1,580 จุด และ 1,592 จุด และ 1,600 จุด ส่วนแนวรับให้ไว้ที่ 1,565 และ 1,560 จุด
4 ต.ค. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย เอ็กซ์สปริง กล่าวว่า ตลาดหุ้นไทยวันนี้รีบาวด์ตามทิศทางตลาดหุ้นภูมิภาค หลังจากอัตราผลตอบแทนพันธบัตรรัฐบาลสหรัฐ (Bond Yield) ปรับตัวลง ทำให้ค่าเงินดอลลาร์สหรัฐอ่อนค่าลง ส่งผลให้มีแรงซื้อหุ้นกลับ โดยเฉพาะในตลาดเอเชีย อีกทั้งอาจจะมาจากหุ้นไทยปรับตัวลงเร็วแรงทำให้วันนี้ขึ้นมาได้แรง
นอกจากนี้ ยังได้อานิสงส์แรงซื้อเก็งงบฯ ช่วงใกล้ประกาศงบบริษัทจดทะเบียนในสหรัฐฯ ทำให้หุ้นไทยมีแรงส่งตามไปด้วย แต่ก็คาดว่าตลาดคงยังไปไหนได้ไม่ไกล เพราะธนาคารกลางสหรัฐ (เฟด) ยังคงส่งสัญญาณปรับขึ้นดอกเบี้ยอย่างต่อเนื่อง โดย Key หลักต้องติดตามการประกาศเงินเฟ้อสหรัฐในวันที่ 13 ต.ค.65 ฉะนั้นหากไม่มั่นใจก็ให้ขายออกมาก่อน เนื่องจากตลาดยังมีความไม่แน่นอนค่อนข้างมาก ซึ่งในวันพรุ่งนี้ให้แนวต้านที่ 1,580 จุด และ 1,592 จุด และ 1,600 จุด ส่วนแนวรับให้ไว้ที่ 1,565 และ 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 4,301.63 ล้านบาท ปิดที่ 668.00 บาท เพิ่มขึ้น 48.00 บาท
CPALL มูลค่าการซื้อขาย 2,537.22 ล้านบาท ปิดที่ 54.00 บาท ลดลง 0.25 บาท
AOT มูลค่าการซื้อขาย 2,268.52 ล้านบาท ปิดที่ 72.25 บาท เพิ่มขึ้น 0.50 บาท
PTTEP มูลค่าการซื้อขาย 1,999.17 ล้านบาท ปิดที่ 165.00 บาท เพิ่มขึ้น 0.50 บาท
PTT มูลค่าการซื้อขาย 1,766.27 ล้านบาท ปิดที่ 34.50 บาท เพิ่มขึ้น 0.50 บาท